**Ministru kabineta noteikumu projekta “Par Saprašanās memorandu**

**par Eiropas Dzīvnieku ģenētisko resursu gēnu banku tīkla (EUGENA)**

**izveidošanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Par Saprašanās memorandu par Eiropas Dzīvnieku ģenētisko resursu gēnu banku tīkla (EUGENA) izveidošanu” (turpmāk – noteikumu projekts) mērķis ir Latvijas lauksaimniecības dzīvnieku gēnu bankas iekļaušana Eiropas Dzīvnieku ģenētisko resursu gēnu banku tīklā (turpmāk – EUGENA). Mērķis tiks sasniegts parakstot Saprašanās memorandu starp Latvijas Republikas Zemkopības ministriju un Eiropas Reģionālo dzīvnieku ģenētisko resursu koordinācijas centru (turpmāk – ERFP).Noteikumu projekts stāsies spēkā nākamajā dienā pēc tā izsludināšanas Latvijas Republikas oficiālajā izdevumā „Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31. panta pirmās daļas 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Bioloģiskās daudzveidības saglabāšanai un ilglaicīgai izmantošanai ir liela starptautiska nozīme. Latvija ir pievienojusies 1992. gada 5. jūnija Riodežaneiro konvencijai „Konvencija par bioloģisko daudzveidību” un vairākiem citiem starptautiskiem tiesību aktiem, kas regulē ģenētisko resursu saglabāšanu un izmantošanu. Ievērojot šo konvenciju, katrai valstij ir pienākums iesaistīties ģenētisko resursu saglabāšanā, tostarp sadarboties un apmainīties ar informāciju, kas saistīta ar ģenētiskajiem resursiem, lai saglabātu dzīvnieku šķirņu daudzveidību un pēc nepieciešamības izmantotu vietējo šķirņu bioloģisko materiālu dzīvnieku audzēšanas efektivitātes uzlabošanai, šķirņu saglabāšanai, kā arī izzudušo šķirņu atjaunošanai.Latvijā, lai nodrošinātu bioloģiskās daudzveidības saglabāšanu un ilglaicīgu izmantošanu, ar lauksaimniecības dzīvnieku vietējo šķirņu saglabāšanu nodarbojas šķirnes lauksaimniecības dzīvnieku audzētāju organizācijas saskaņā ar to izstrādātajām dzīvnieku audzēšanas programmām, kuru mērķis ir saglabāt šīs vietējās šķirnes. Par organizāciju atzītajiem vietējo šķirņu dzīvniekiem dzīvnieku īpašnieki var saņemt valsts atbalstu, kuru piešķir ne vairāk kā 550 vienas šķirnes dzīvniekiem gadā. ERFP darbojas lauksaimniecības dzīvnieku ģenētisko resursu nacionālie koordinatori (turpmāk – NK) no visām Eiropas valstīm, tajā skaitā arī no Latvijas. ERFP darbības galvenie mērķi ir:- atbalstīt dzīvnieku ģenētisko resursu *in-situ* un *ex-situ* saglabāšanu un ilgtspējīgu izmantošanu Eiropas valstīs;- veicināt Vispārējā darbības plāna attiecībā uz dzīvnieku ģenētiskajiem resursiem ieviešanu Eiropā;- veicināt un izvērst ar dzīvnieku ģenētiskajiem resursiem saistītos NK pasākumus Eiropā;- stimulēt ar dzīvnieku ģenētiskajiem resursiem saistīto reģionālo projektu, pētījumu, darba grupu un nacionālo programmu finansēšanu un organizēšanu Eiropas reģionā;- veidot atbilstošu saikni ar Eiropas Komisiju, Pārtikas un lauksaimniecības organizācijas Ģenētisko resursu komisiju, Bioloģiskās daudzveidības konvencijas sekretariātu un reģionālajiem un nacionālajiem koordinatoriem;- stimulēt un koordinēt nacionālo un reģionālo dzīvnieku ģenētisko resursu datubāzu veidošanu un tālāku attīstību.ERFP ir izveidojis EUGENA, lai vecinātu resursu *ex-situ* (dzīvu organismu paraugu turēšana ārpus to dabiskās dzīves vides, piemēram, zoodārzos, gēnu bankās u.c.) saglabāšanu un ilgtspējīgu izmantošanu. EUGENA tīkla ietvaros jebkura veida krātuvi, ko valsts ir atzinusi dzīvnieku ģenētisko resursu *ex-situ* saglabāšanai, uzskata par gēnu banku. Latvijas Lauksaimniecības universitātes (turpmāk – LLU) Biotehnoloģiju zinātniskās laboratorijas Molekulārās bioloģijas un mikrobioloģijas nodaļā laika posmā no 2008. – 2019. gada 31. decembrim ir ievākti, tiek uzglabāti un pētīti vietējo apdraudēto lauksaimniecības dzīvnieku šķirņu bioloģiskā materiāla 1509 paraugi, tie veido Latvijas vietējo apdraudēto lauksaimniecības dzīvnieku šķirņu jeb ģenētisko resursu gēnu banku. LLU laboratorija, kurā tiek uzturēta gēnu banka, ir akreditēta valsts aģentūrā "Latvijas Nacionālais akreditācijas birojs" atbilstoši standartam LVS EN ISO /IEC 17025 "Testēšanas un kalibrēšanas laboratoriju kompetences vispārīgās prasības" un spēj nodrošināt atbilstošas kvalifikācijas darbiniekus, telpas, iekārtas un materiālus gēnu bankas uzdevumu pildīšanai. LLU ir atzīta par Latvijas lauksaimniecības dzīvnieku un vietējo šķirņu mājas (istabas) dzīvnieku (turpmāk – dzīvnieki) gēnu bankas turētāju atbilstoši Ministru kabineta 2019. gada 2. jūlija noteikumos Nr. 295 “Lauksaimniecības dzīvnieku un vietējo šķirņu mājas (istabas) dzīvnieku gēnu bankas uzturēšanas kārtība” noteiktajam. Lauksaimniecības dzīvnieku ģenētiskie resursi ir nozīmīgi gan lauksaimniecības bioloģiskās daudzveidības nodrošināšanai, gan kā lopkopības bāze, kas piedāvā iespējas pielāgot dzīvnieku šķirnes mainīgajai ražošanas sistēmai, tirgiem un vidēm, jo īpaši ņemot vērā klimata pārmaiņas. Gēnu banka var darboties kā atsevišķa vienība vai kā sadarbības tīkls. Latvijai kā ERFP dalībniecei ir iespēja brīvi pievienoties EUGENA. Galvenie EUGENA mērķi ir Eiropai svarīgu lauksaimniecības dzīvnieku ģenētisko resursu saglabāšana un to pieejamība audzēšanai un pētniecībai. Latvijai, parakstot saprašanās memorandu, galvenie ieguvumi no EUGENA būs uzlabota sadarbība ar citām Eiropas valstīm lauksaimniecības dzīvnieku ģenētisko resursu saglabāšanas jomā, vieglāka pieeja citu valstu gēnu bankās esošajiem ģenētiskajiem resursiem, kā arī uzlabota zināšanu un informācijas apmaiņa. Tas Latvijas zinātniekiem veicinās pieejamību dzīvnieku ģenētiskajiem resursiem citu valstu gēnu bankās, un savukārt tas nākotnē atstās pozitīvu ietekmi, strādājot pie jaunu šķirņu selekcijas. Pievienošanās EUGENA sistēmai dos papildu iespēju arī popularizēt Latvijas lauksaimniecības dzīvnieku ģenētiskos resursus.Līdz šim Saprašanās memorandu ir parakstījušas vai tam pievienojušās 8 Eiropas valstis un EUGENA iekļautas 10 gēnu bankas ar 865324 paraugiem. Ar detalizētāku informāciju par EUGENA var iepazīties tīmekļa vietnē: <https://www.eugena-erfp.net/en/>Noteikumu projekts minētās problēmas atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | LR Zemkopības ministrija, Latvijas Lauksaimniecības universitāte un sešas šķirnes lauksaimniecības dzīvnieku audzētāju organizācijas, kuras īsteno vietējo apdraudēto lauksaimniecības dzīvnieku šķirņu audzēšanas programmas ar mērķi tās saglabāt.  |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Lauksaimniecības universitāte. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu. |
| 4. | Atbilstības izmaksu monetārs novērtējums | Projektā iekļautais normatīvais regulējums nerada atbilstības izmaksas fiziskajām un juridiskajām personām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Saprašanās memorands par Eiropas Dzīvnieku ģenētisko resursu gēnu banku tīkla (EUGENA) izveidošanu. |
| 3. | Cita informācija | EUGENA ir tiesīgas pievienoties dalībvalstis, ja tās ir:1) ERFP dalībvalstis (Ministru kabineta 2013. gada 30. aprīļa rīkojums Nr.177 “Par finansējumu Latvijas iemaksai Eiropas Reģionālā dzīvnieku ģenētisko resursu koordinācijas centra (ERFP) budžetā”);2) tām ir viena vai vairākas gēnu bankas (Latvijā lauksaimniecības dzīvnieku un vietējo šķirņu mājas (istabas) dzīvnieku gēnu banku uztur Latvijas Lauksaimniecības universitāte atbilstoši Ministru kabineta 2019. gada 2. jūlija noteikumos Nr. 295 “Lauksaimniecības dzīvnieku un vietējo šķirņu mājas (istabas) dzīvnieku gēnu bankas uzturēšanas kārtība” noteiktai kārtībai. |

 |
|

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. |
| Nav attiecināms. | Nav attiecināms. | Nav attiecināms. | Nav attiecināms. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
|

|  |  |
| --- | --- |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Saprašanās memorands par Eiropas Dzīvnieku ģenētisko resursu gēnu banku tīkla (EUGENA) izveidošanu. |
|  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Saprašanās memorands par Eiropas Dzīvnieku ģenētisko resursu gēnu banku tīkla (EUGENA) izveidošanu. | Saprašanās memoranda 6. pants | Saistības tiek izpildītas pilnībā.Zemkopības ministrija ir atbildīga par šo saistību izpildi pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Saskaņā ar saprašanās memoranda 6. pantu *EUGENA* dalībvalstis pilnvaro un/vai atzīst institūcijas par EUGENA iesaistītajām gēnu bankām. Pēc noteikumu projekta stāšanās spēkā Zemkopības ministrija noslēgs līgumu ar LLU akceptējot LLU kā EUGENA iesaistīto gēnu banku.  |

 |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība. |
| 2. | Sabiedrības līdzdalība projekta izstrādē | Noteikumu projekta sagatavošanā piedalījās Zemkopības ministrijas ģenētisko resursu padome. Tā izveidota ar Zemkopības ministrijas 2020. gada 23.marta rīkojumu Nr. 40 „Par Zemkopības ministrijas Ģenētisko resursu padomi”. Zemkopības ministrijas ģenētisko resursu padomē darbojas pārstāvji no selekcijas institūtiem un nevalstiskajām organizācijām (Latvijas ģenētiķu un selekcionāru biedrības un Lauksaimnieku organizāciju sadarbības padomes). Minētie sabiedrības pārstāvji tika izvēlēti tāpēc, ka tie izteica vēlmi darboties ģenētisko resursu saglabāšanas jomā.Noteikumu projekta sagatavošana un saskaņošana notika galvenokārt elektroniski.Informācija par noteikumu projektu 13.07.2020. tika ievietota Ministru kabineta tīmekļvietnes sadaļā „Sabiedrības līdzdalība” un Zemkopības ministrijas tīmekļvietnes sadaļā „Sabiedrības līdzdalība”. <https://www.zm.gov.lv/zemkopibas-ministrija/apspriesanas/ministru-kabineta-noteikumu-projekts-par-saprasanas-memorandu-par-eiro?id=930>https://www.mk.gov.lv/content/ministru-kabineta-diskusiju-dokumenti |
| 3. | Sabiedrības līdzdalības rezultāti | Par Ministru kabineta tīmekļvietnē www.mk.gov.lv un Zemkopības ministrijas tīmekļvietnē www.zm.gov.lv ievietoto noteikumu projektu netika saņemti iebildumi vai priekšlikumi.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Lauksaimniecības universitāte |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Želtkovska 67027039

anna.zeltkovska@zm.gov.lv